Ustukių liepa
56°05′00″š. pl. 24°22′04″r. ilg.﻿ / ﻿56.083311°š. pl. 24.367794°r. ilg.﻿ / 56.083311; 24.367794 Ustukių liepa – išskirtinio amžiaus ir išvaizdos liepa, auganti Pasvalio rajone, 3 km į šiaurės vakarus nuo Pasvalio, Ustukių kaimo senųjų kapinaičių kampe, šalia dirbamo lauko. Nuo šio medžio matyti didžiulė Vytartų liepa, kerojanti prie kelio  2925  Raudonpamūšis–Vienžindžiai–Vytartai . Paminklinis medis kelio nuorodomis nepažymėtas. Pastaraisiais metais buvusi vešli liepa saugumo sumetimais smarkiai apgenėta, paliktas tik stuobrys, aptvertas kartu su kapaviete senąja tvora. Ustukių liepa, manoma, pasodinta dvarininkų Chodakauskų, valdžiusių Vytartų dvarą. Netoliese plyti sodybos parkas ir apleisti dvaro rūmai. Šis medis laikomas savivaldybės botaniniu gamtos paveldo objektu, 2000 m. paskelbtas saugomu (Pasvalio rajono savivaldybės tarybos 2000 m. spalio 18 d. sprendimas Nr. 56). Kaip sunykęs, 2011 m. išbrauktas iš saugomų objektų sąrašo.